Document ID: 32005R1745

KOMISSION ASETUS (EY) N:o 1745/2005,
annettu 24 päivänä lokakuuta 2005,
kolmansista maista tuotavan valkosipulin tariffikiintiöiden hallinnointitavan vahvistamisesta ja alkuperätodistusmenettelyn perustamisesta annetun asetuksen (EY) N:o 565/2002 mukaisesti haettavien tuontitodistusten myöntämistä koskevista väliaikaisista säännöksistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 31 artiklan 2 kohdan,
sekä katsoo seuraavaa:
(1)
Komission asetuksessa (EY) N:o 565/2002 (2) vahvistetaan jäsenvaltioiden velvollisuus toimittaa komissiolle tiedoksi todistushakemukset kunkin viikon maanantaina ja torstaina ja myöntää todistukset hakemuksen jättämistä seuraavana viidentenä työpäivänä, jollei komissio toteuta toimenpiteitä kyseisenä aikana.
(2)
Maanantai 31 päivä lokakuuta, tiistai 1 päivä marraskuuta ja keskiviikko 2 päivä marraskuuta 2005 ovat komission vapaapäiviä. Sen vuoksi olisi siirrettävä keskiviikon 26 päivä lokakuuta ja perjantain 28 päivä lokakuuta 2005 välisenä aikana haettujen todistusten myöntämistä.
(3)
Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tuontitodistukset, joita on haettu asetuksen (EY) N:o 565/2002 mukaisesti keskiviikon 26 päivä ja perjantain 28 päivä lokakuuta 2005 välisenä aikana, myönnetään tiistaina 8 päivänä marraskuuta 2005, jollei komissio toteuta kyseisenä aikana toimenpiteitä mainitun asetuksen 8 artiklan 2 kohdan mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä lokakuuta 2005.

Labels: 3
17
5